en en nl en de da nn da de da da da en da de da da da da da da da sv da da da da da da en da da da da en da en da da da en en da en da da da da en en da da da da da da nn nn da da da pt da da da da da da en da da da da da da da en da da da da en da de da da sv en da da da da da da da da nn da da da da da da da en fr en sv fr de de fr da da it da da da en sv da da sv nl da da pl da cs fi da en da da da da da da en
en blog om sund og slank livsstil
Status #1 – frem og tilbage
En lille status på min nye plan, som startede forrige mandag. Det er gået både godt og skidt. Godt fordi jeg har været rigtig god langt det meste af tiden. Primært har jeg ikke været usund på arbejde, og jeg har ikke snacket horder af usunde ting om aftenen. Jeg har dog nogle aftener spist en halv pose micropopcorn, lidt salte mandler, en kop kakao eller en Isis-bar – mellem 100 og 250 kalorier hver aften. 100 er ok, ikke 250. Og så var jeg ude at spise i lørdags, hvor jeg gik all in med bøf, fritter, dessert, vin og et par cocktails, hvilket selvfølgelig ikke er godt, men det var en super aften, og det er trods alt det vigtigste! 🙂 Har stadig behovet for at snacke om aftenen, men jeg bliver åbenbart nødt til at være endnu strengere, for det dårlige er, at jeg ikke har tabt mig et eneste gram… Før weekenden var jeg ca. et halv kilo lettere end udgangspunktet, men i dag var jeg tilbage ved start 🙁
Synes ellers det plejer at gå stærkt i starten, når jeg er inde i en god periode, men ikke denne gang. Så jeg må stramme endnu mere op, og bare glæde mig over, at jeg har været i stand til at gå forbi chokoladehylden i supermarkedet, og holde fast i det. Og så skal jeg jo også lige i gang med den træning…
Lad os bare sige, at nu har jeg været igennem opvarmningsfasen! 😀
Nyt år, en frisk start
Billedet ovenover beskriver meget fint mit problem, hehe. Andre der kan relatere? ;D
Efter et år hvor jeg ramte både min laveste vægt nogensinde (i voksenlivet) og min højeste vægt nogensinde, så er det vist på tide at få noget stabilitet ind. Lige nu er jeg på mit højeste, og det er bare ikke sjovt. Er så energiforladt, min hud går amok, og jeg har kun ét par bukser, jeg kan passe og som ikke strammer – ÉT! Og jeg har altså ret mange i garderoben…
På trekvart år gik jeg fra 61,5 kg til 70,1 kg! Og fra at træne 3-5 gange om ugen til at træne 0-1 gang ugen. I dag startede jeg på min nye, sunde livsstil, og jeg har lagt nye mål.
Da jeg er en utålmodig sjæl, der har brug for hurtige resultater, så har jeg sat stramme men ikke urealistiske mål. Nemlig:
8 KG PÅ 12 UGER!
Startvægt uge 1 (i dag): 70,1
At komme fra 65 til 62 bliver vildt svært, har meget få gange været under 64, og det vil blive supersvært at holde, det ved jeg af erfaring. Men jeg vil så også sige, at kan jeg komme ned og ligge fast på 63-64 kg, så vil jeg også være rigtig glad. Så lad os se til den tid, i første omgang er det de første 8 uger frem til delmål 2, der er de vigtige.
Men nu er jeg i gang! Har været rigtig god i dag, og har formået at handle uden at købe usunde ting med hjem, og jeg har ikke noget usundt i skufferne. Så håber jeg lysten og energien til træning kommer igen meget snart.
Er I andre, der er med?! Nu kører toget altså 😀
6 Comments CATEGORIES: Status TAGGED: vægttab
Status #16 – så ramte jeg det forbudte tal
Der foregår ikke meget herinde på bloggen for tiden, for inspirationen er ikke stor, når motivationen er i bund. Men en status er på sin plads, for der er sket noget. Desværre ikke noget positivt…
Min frygt har altid været at ramme 70 kg. Jeg har været tæt på rigtig mange gange, men har aldrig nogensinde vejet mere end 69,8-ish, for så er jeg blevet så skræmt, at jeg har taget mig sammen og vendt udviklingen. Forleden dag skete det så, vægten stod på 70,1! Oh gru, DET var ikke sjovt. Det værste er at jeg er fortsat med at guffe, for jeg kan ikke lade være, og tager mig selv i at tænke, at nu er det jul, og så er der så mange fristelser alligevel, så jeg kan lige så godt fortsætte. Har noget i stil med ét par jeans jeg kan passe! Møgnederen. Ovenstående billede er en af de sjældne dage, hvor jeg får taget mig sammen til at lave sund mad. Dette blev til en skøn wok med oksestrimler og marinade.
Er heller ikke kommet i gang med træningen endnu. Sad i dag og kiggede på Fitnessdk’s priser på personlig træning, for det kunne altså være fedt at have en, der pisker mig. Men hold op hvor er det bare dyrt! Overvejer lidt om, jeg kan lade være med at købe tøj i to måneder og bruge pengene på træning i stedet. Synes det skal være to gange om ugen for at batte, men så vil det i så fald ikke blive mere end en halv time pr. gang, for ellers bliver det alt for dyrt. Men hvis jeg nu selv varmede op, så kunne jeg blive pisket igennem en halv times intensiv styrketræning to gange om ugen, det kunne være ret godt. Og så suppleret af min ene gang badminton om ugen samt måske en gang bodycombat en gang om ugen også, hvis jeg har lyst, Åh det kunne være godt, må i tænkeboks 🙂
For mindre end et år siden vejede jeg over 8 kg mindre end nu og var topglad for min krop og mit helbred. Prøver at motivere mig selv ved at læse min mest positive status nogensinde her på bloggen. Take me back! 🙂
7 Comments CATEGORIES: Status
Status #15 – hvor bliver den af?
Altså motivationen? Det er som om den er blevet permanent væk… Burde sgu lukke den her blog, savner virkelig at kunne skrive noget sundt og godt og om fremskridt.
Mit mål i sidste status var at nå 67 d. 1. december, og det var jeg faktisk helt sikker på jeg ville! Jeg tog mig nemlig ret godt sammen efter statussen og røg ned på 67,5 midt i november, hvor jeg skulle til en fest og gerne ville være pæn i en kjole. Så det skulle jo ikke være nogen sag at tabe et halvt kilo yderligere og måske mere, men i stedet faldt jeg i fælden igen og røg hurtigt op på 69 igen. Derudover spasser min hud helt ud, og jeg er megatræt hele tiden. Snoozer en time hver morgen!! Træningen er jeg heller ikke rigtigt kommet i gang med, det bliver ikke til mere end en gang om ugen, og det er altså for lidt. Men gider simpelthen ikke, er kørt sur i bodycombat (hvilket plejer at være det eneste jeg synes om), kan ikke komme op af sofaen. Dovne rad 😉
Så det er den rene elendighed kan I nok høre! 😀 Fatter ikke det skal være så svært at tage sig sammen til noget, man ved man bliver gladere og mere tilpas af. Vildt irriterende.
7 Comments CATEGORIES: Status
Status #14 – små skridt
Så gik der lige 3 uger siden sidste status, og jeg burde have tabt halvanden kilo nu, hvis jeg havde gjort, som jeg proklamerede. Der er dog sket en lille smule, for den sidste uges tid har jeg været i sådan en slags mellemfase, hvor jeg har tænkt meget over, hvad jeg spiste, men ikke helt har kunnet modstå fristelser. En slags tilløb til at gå rigtigt i gang. I morges var jeg på vægten, og der er røget et halvt kilo siden sidste status, hvor den stod på 69,5. Lidt er bedre end ingenting. Mit håb for i morgen er at komme lige under de forhadte 69, så har været sund i dag og er stærkt indstillet på at gennemføre en aften uden usunde sager. Tror jeg vil købe mig lidt forskelligt frugt og skære ud i små stykker med Cheasy Vanilje ovenpå, og se om det kan hjælpe lidt på den frygtelig trang jeg ved jeg får 🙂 Det værste for mig er virkelig aftenerne. Har været god på jobbet, hvor jeg bl.a. er sprunget over kage tre gange på det seneste.
Kom meget gerne med jeres tips til sunde aftensnacks!
Træningen er jeg desværre overhovedet ikke kommet i gang med. Min dejlige træningsveninde er gået på barsel, og det gør det bare så svært for mig at komme afsted, da det har været en stor del af det at mødes med hende. Men selvfølgelig kan og skal jeg afsted uden hende, skal bare lige over hurdlen! Tror aldrig jeg er gået så lang tid uden at træne som denne periode, plejer at være ret regelmæssig omkring det, men den er røget. Planen er at starte op i morgen, og det SKAL jeg altså bare! Ved jeg bliver så glad og stolt bagefter, og det burde jo være nok motivation i sig selv 🙂
Har I forresten set den fine giveaway med Allevo-produkter! Den kører helt indtil på søndag, så I kan sagtens nå at være med. Find den HER
7 Comments CATEGORIES: Status
Status #13 – alt strammer!
Det er virkelig ved at være pinligt at skrive disse statusser, for jeg har i de sidste par stykker proklameret, at fra i dag og nu vender det osv., men det gør det ikke, tværtimod… Men ‘status på vægt’-indlæg er det, hele bloggen startede med, en dagbog hvor jeg kunne skrive mine mål og følge op på dem for at holde mig selv til ilden, så derfor fortsætter jeg også med dem, selvom det går den forkerte vej, og selvom jeg gentager mig selv.
Nå, men status er, at jeg vejede mig i sidste uge, og til min store gru viste den, at jeg nu har taget samtlige 8 kilo på, som jeg tabte i vinters. Fandens også altså! Det svarer til ca. halvanden størrelse på mig, hvilket gør, at jeg nu ikke kan passe alle de lækre ting jeg købte, da jeg havde tabt mig. Faktisk strammer alle mine bukser og kjoler på mig nu! Jeg vil vildt gerne kunne passe de ting og føle mig glad og tilpas med min krop igen. Desuden er min træning også røget fuldstændig. Det startede i sommers, hvor det var så godt vejr hele tiden, så jeg ville hellere hygge i det gode vejr end træne, og så er jeg bare aldrig kommet i gang igen. Min motivation til at træne daler virkelig, når jeg tager på, selvom det burde være omvendt…
Jeg har arbejdet på at fange motivationen igen, og i dag føler jeg, jeg har en snert af den, så jeg vil prøve at holde fast og starte projektet!
Gider ikke lave flere delmål nu eller sætte en slutdato på. Nu prøver jeg med de første 7 uger, så det bliver overskueligt. Glæder mig faktisk helt til at komme i gang!
Jeg har også besluttet at købe kettlebells i dag og gå i gang med Anna Bogdanovas 7 ugers træningsprogram, hvor man skal træne hårdt og effektivt 4 x 15 minutter om ugen. Jeg købte nemlig hendes bog for nogen tid siden, og jeg kan lide hendes tilgang. Desuden har det været vildt motiverende at følge min bloggerkollega Trine Lykkes fantastiske forvandling via dette program (samt kostomlægning), som I kan læse mere om på hendes Instagram-profil @trineslykke. Jeg vil supplere med BodyCombat, gåture og badminton, som er det jeg plejer at lave.
6 Comments CATEGORIES: Status TAGGED: motivation, træning, vægttab
Status #12 – hvorfor er det så svært!
Åååh, hvor er det bare irriterende jeg ikke var i stand til at holde mit fine vægttab på 8 kg, vil gerne se ud som på billedet igen!! Men jeg vidste det! Hver gang jeg har tabt 3-4-5 kg, så tager jeg det altid på igen efter at have holdt det et par måneder. Kan simpelthen ikke lade være med at spise slik, kage og andre usunde sager 🙁 Jeg var nede og runde 61,5 kg i starten af foråret, hvor jeg var så glad og stolt, men har så stille og roligt taget på siden og har nu rundet 66, altså lidt over halvdelen taget på igen. Typisk lige nu hvor bikinisæsonen er i gang! Har den sidste måned dagligt gået og besluttet, at fra i morgen er det slut med alle de fedende ting, men jeg er ikke stærk nok. Det holder lige præcis til efter frokost…
MEN fra i dag, ikke i morgen, vil jeg virkelig prøve at tage mig sammen. Prøver med to uger til at starte med, og så skriver jeg en status igen. Træningen kører heldigvis fint, så jeg kan have 100% fokus på maden.
Vil I ikke heppe på mig, har brug for al den opbakning jeg kan få! Nu vil jeg tage til release på nyt BodyCombat-program, håber det er godt 🙂 God lørdag!
7 Comments CATEGORIES: Status
Status #11: Den stiger og stiger…
…vægten altså, æv! Det er halvanden måned siden, jeg skrev status sidst. I den skrev jeg, at jeg de sidste par uger var faldet ud af de gode vaner og havde taget 1,5 kg på. Nu har jeg taget yderligere et par kilo på og vejer nu lige knap 65, hvor det laveste jeg var nede på var 61,5, som jeg holdt en måneds tid (læs her hvor glad jeg var sidst i februar).
Jeg skal virkelig have bremset udviklingen nu, for ellers vil vægten bare lige så stille fortsætte med at stige, og så havner jeg igen på knap 70 kg, som er det højeste jeg var oppe på i efteråret. OG DET MÅ IKKE SKE! 65 skal for altid være min maxvægt, dér hvor jeg vender igen, hvis jeg har haft en usund periode. Det var sådan jeg havde det med 70 kg før, det måtte jeg for alt i verden ikke komme over, og det har jeg heller aldrig været. 65 er det nye 70. Basta. Men jeg vil frygtelig gerne ned på 61-62 kg igen, for der havde jeg det bare supergodt med min krop. Og jeg starter lige nu i denne sene aftentime, hvor jeg sidder og skriver. Skal spise brunch i morgen, og det er ok, men jeg skal bare lade være med at købe en is på den efterfølgende gåtur, og jeg skal lade være med at hente takeaway og guf til aften. Kommer til at spise sindssygt mange hindbær i denne måned, nu hvor Netto og Føtex har dem til 10 kr, det er dælme billigt! 🙂
Har haft så travlt på arbejde, at jeg har misset en del træning den seneste måned. Skal prøve at være bedre til at løbe en lille tur senere på aftenen, hvis jeg misser holdtræning. Nu hvor vejret er blevet bedre, så er det jo skønt at komme ud på en lille aftentur. Hellere lidt end ingenting.
OP PÅ HESTEN IGEN OG AFSTED! Nå ja, og så har jeg købt et par bukser, der er for små, som jeg vil have som mål at kunne passe 😀 Har faktisk flere gange før kørt det nummer, og det virker altså for mig. Det er virkelig en sejr den dag, man kan trække i dem uden problemer, og de bare sidder supergodt 🙂
Er I andre, der er lidt i panik nu, fordi bikinisæsonen nærmer sig, hehe? 🙂
Leave a Comment CATEGORIES: Status
Status #10: Jeg vidste det ville vende…
Jeg har virkelig frygtet den periode, jeg er inde i nu, nemlig den hvor jeg ryger tilbage i gamle vaner med at spise alt for meget og for usundt. Det er ca. 3 uger siden jeg skrev den sidste status, hvor jeg nærmest jublede ud gennem skærmen, fordi det gik så godt med at holde vægttabet. Men de sidste par uger er det gået galt. Jeg er begyndt at snacke usundt om aftenen igen, og de sidste par weekender har jeg kørt store mængder chokolade, slik, kage, chips og burger ind – ÆV! Har også taget ca. 1,5 kg på. Hvorfor sker det altid! Men jeg har aldrig været så glad for min krop før, som jeg var ved sidste status, så jeg skal simpelthen tilbage på sporet igen, og jeg må holde fast ved den følelse. Den gav mig nemlig også større energi og lyst til at træne (så spejlene dugger!), og ja bare generelt meget bedre humør. Starting NOW!
Oplever I også perioder, hvor I kommer til at gå lidt amok? :-/
5 Comments CATEGORIES: Status
Status #9: Om at nå sine mål
Holder stadig mit vægttab, og det gør mig SÅÅÅÅÅÅ glad! Men det er bestemt noget, der skal arbejdes for, og jeg hviler slet ikke i mig selv omkring det endnu, og ved ikke om jeg nogensinde kommer til det. Men det håber jeg! Lige nu tænker jeg over alt, hvad jeg putter i munden, og der er mange kampe med mig selv om, hvad jeg må spise, og hvad jeg ikke må. Men det er også stadig så nyt for mig at ligge på denne vægt, og jeg vil virkelig kæmpe for ikke at tage på igen, som det er sket før hver eneste gang jeg har smidt nogle kilo.
Men det er virkelig en sejr at have tabt 8 kg, og jeg tænker, at jeg lige for selvtilfredshedens skyld vil gennemgå de mål, jeg satte d. 8. september sidste år, knap tre måneder før min kæreste forlod mig, hvilket i den grad kickstartede vægttabet.
Tabe 3 kg. inden 1. november Det nåede jeg ikke, for vægttabet startede først efter 1. december, hvor min kæreste forlod mig, men til gengæld overgik jeg det samlede mål 🙂
Tabe i alt 5 kg. inden 1. januar TJEK!
Gerne et par kilo mere, men det har aldrig været muligt for mig, så det er mest en drøm. Min drømmevægt er 60-62 kg. TJEK (vejer nu 61,5 kg.)
Jeg har flere par fede jeans, som jeg ikke kan passe, det skal jeg kunne! TJEK! Alle kan passes nu og nogle er endda blevet for store 🙂
Vil være en str. 38 i bukser ALTID (drømmer om 36, men det er ret urealistisk for mig, og 38 er også helt ok) TJEK! Jeg snupper nu str. 38 i butikkerne, og de passer. Har endda købt nogle stykker i 36, men de er store i størrelsen 🙂
Vil af med appelsinhud og buler på baller og lår (plejer at mindskes tydeligt, når jeg vejer mindre) Helt klar blevet meget bedre, dog ikke helt væk, men her spiller alderen nok også ind
Vil af med dum taljedelle (får ligesom to grimme “hak” i taljen bagpå, når jeg vejer mere end 65) TJEK! Ingen generende deller på ryggen, kun lidt stadig bagpå lårene, som jeg gerne vil af med også.
Undgå usunde ting i hverdagen (gælder kage, slik, fastfood osv.) Her går det ikke så godt, men har dog selvklart skåret meget ned, især i hverdagene. Kan dog ikke modstå en lækker kage fx i kantinen, og vil heller ikke modstå alt, for jeg nyder det 🙂
Spise grøntsager hver dag (er ikke supervild med grøntsager desværre) Vi har heldigvis fået en super kantine på arbejde, så jeg tager af de grove salater hver dag, medmindre der ikke er nogen af dem jeg kan lide, men det er der sjældent.
Skære ned på indtag af brød og andre “tomme” kulhydrater Jeg spiser brød hver dag, elsker bare det gode, hjemmebagte brød i kantinen, men jeg prøver at begrænse mig, og så går det nok.
4 gange motion om ugen (kan være både let og hård motion, en længere cykeltur eller en 15 minutters løbetur er også helt ok!) Jeg har fået større motivation til træning efter jeg har tabt mig, så det er rimelig nemt at komme afsted 3-4 gange om ugen i snit. En dag cyklede jeg på arbejde (7 km hver vej), og det vil jeg prøve at komme til en gang imellem, hvis jeg ikke skal til anden træning om aftenen.
Vil prøve at flette lidt hjemmeøvelser ind i min hverdag, det har jeg længe virkelig gerne villet få en god vane omkring, men det er svært!) Her går det virkelig dårligt, er ikke engang kommet i gang med den challenge jeg smed på bloggen forleden! :-/
Alt i alt går det rigtig godt, men ville da gerne undvære alle de kampe med mig selv, hver gang jeg har lyst til noget usundt, for det har jeg tit!
7 Comments CATEGORIES: Status
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·